Diari Oficial de la Generalitat Valenciana


Sumari del DOGV 6897, del 07-11-2012 (2012/9890)

Notificació de la sentència dictada en el juí verbal número 1912/2009.
----------------------------------------------------------------------

### Dades del document

Número de DOGV
:   6897

Data del DOGV
:   07-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9890


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el juí verbal número 1912/2009. [2012/9890]  
Assumpte civil 001912/2009  
Part demandant: Comunitat de Propietaris Residencial Puerta del Mar.  
Part demandada: Deborah Ann Gibbings.  
Sobre: verbals de propietat horitzontal.  
En el juí referenciat s'ha dictat la sentència amb data 15 de desembre de 2009, que té l'encapçalament i la dispositiva que, literalment, són els següents:  
«Sentència número 398/2009  
Torrevieja, 15 de desembre de 2009  
Gloria A. Moxica Pruneda, jutgessa substituta del Jutjat de Primera Instància número 2 dels d'esta ciutat, ha dictat en nom del rei la sentència següent:  
«He vist el juí verbal número 1912/2009, de reclamació d'una quantitat, instat pel senyor Maseres Sánchez, procurador, en nom i representació de la Comunitat de Propietaris Puerta del Mar, assistida de la senyora Mourenza Vázquez, lletrada, contra Deborah Ann Gibbings, declarada en rebel·lia.  
Dispositiva  
Estime íntegrament la demanda presentada pel senyor Maseres Sánchez, procurador, en nom i representació de la Comunitat de Propietaris Puerta del Mar contra Deborah Ann Gibbings, i condemne Deborah Ann Gibbings a l'abonament a la demandant de la quantitat de mil cent trenta-cinc euros amb seixanta-set cèntims, amb interessos legals incrementats en dos punts des d'esta notificació, i a les costes d'este procediment.  
  
Forma d'impugnació: per mitjà d'un recurs d'apel·lació davant de l'Audiència Provincial d'Alacant (art. 455 LECn). El recurs s'ha de preparar a través d'un escrit que cal presentar en este jutjat, en el termini de cinc dies hàbils comptadors des de l'endemà de la notificació de la sentència, que es limite a esmentar la resolució objecte d'apel·lació i en què es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn). La part ha de depositar la quantitat de cinquanta euros (50 €) en el compte de Banesto número 2775070438918244 i acreditar-ne la consignació. No s'admetrà a tràmit cap recurs que no tinga el dipòsit constituït.  
Així mateix, si és el demandat condemnat el qui recorre, haurà d'acreditar haver complit els requisits de l'article 449.4 de la Llei d'Enjudiciament Civil.  
Esta és la meua sentència, que pronuncie, mane i firme.»  
En atenció al desconeixement del domicili o residència actuals de la part demandada, de conformitat amb les disposicions dels articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte per a portar a efecte la notificació de la sentència a la part demandada, Deborah Ann Gibbings.  
  
Torrevieja, 16 de febrer de 2011.- El secretari judicial: Bernardo Soler Andrés.